ANC skerm vir Ramaphosa by Skoor | Maroela Media
ANC-lede van die staande komitee oor openbare rekeninge (Skoor) het laer getrek om pres. Cyril Ramaphosa sodat hy nie verantwoording kan kom doen vir sy beweerde kennis dat staatsgeld vir ANC-sake misbruik word nie.
Die DA, EFF en ATM met altesame vier lede by die Skoor-komitee het ten gunste daarvan gestem dat Ramaphosa voor Skoor verskyn, terwyl ses ANC-lede daarteen gestem het. Hulle het gemeen die komitee moet wag vir die bekendstelling van die Zondo-kommissie se derde verslag oor staatskaping.
Die DA, EFF en ATM was ontevrede met die geskrewe antwoord wat Ramaphosa verskaf het in reaksie op vrae oor 'n uitgelekte stemopname van die president by 'n vergadering van die ANC se nasionale uitvoerende komitee.
In die boodskap sê Ramaphosa "elkeen van ons weet dat 'n klomp geld wat in veldtogte gebruik word om mense met busse aan te ry, om allerhande dinge te doen, dikwels van staatshulpbronne en openbare hulpbronne afkomstig is en ons kan ons nie om die bos lei daaroor nie".
Ramaphosa het hierop gereageer deur te sê die inligting oor die beweerde misbruik is in die openbare domein – maar die opposisie soek veel meer duidelikheid.
Alf Lees, 'n DA-lid van Skoor, sê die ANC se besluit om die president se verskyning voor die komitee te verhoed is 'n "verdoeseling" en 'n nuttelose poging om Skoor se aandag af te lei van die boodskap dat Ramaphosa "weet" van die misbruik van staatsgeld.
"Dit lyk of die ANC partyopdragte uitvoer deur nou terug te krabbel van die voorheen eenparige Skoor-besluit om pres. Ramaphosa te nooi om voor die komitee te verskyn, sou sy geskrewe antwoord nie omvattend en duidelik wees nie," sê Lees.
Die ANC-lede het nou met lang monoloë egter verdere vertragings probeer regverdig om Ramaphosa aanspreeklik te hou.
"Uiteindelik het die ANC sy meerderheid gebruik om pres. Ramaphosa te beskerm en die party word weereens blootgelê as die misdaadsindikaat wat hy is."
Jong pa se skieter skuldig bevind
Niks anderds as n anargis wettelose sindikaat nie. En voor in die koor is ons minder agbare multibiljoenêr Pinocio.
Natuurlik sal hul saamskaar, almal is ewe skelm, en keer hard dat die waarheid nie op die lappe kom nie.